Nusurika kwa tundu la shindano
Language: Swahili | Genre: Creative_writing

Nusurika kwa tundu la sindano

Ahmed alikuwa mfanyakazi katika kampuni moja kule mjini.Alipenda kazi
yake sana.Kila siku alijitahidi ili kuzimbua riziki.Siku ile anaikumbuka
kama kwamba ilikuwa jana.Aliamka asubuhi akifurahia siku
mpya.Alijitayarisha ili aende kazini lakini mke wake hakumruhusu
kutoka.Jambo hili lilimpandisha madadi karibia ampige mke wake.Alipoinua
mkono ili kumpiga kibao kuna kitu ndani yake kilimzuia.Alitaka kuwahi
kazini ili akatamatishe kuandika ripoti aliyotarajiwa kuiwasilisha siku
hiyo.

Mke wake alimwandalia kiamshakinywa kitamu mithili ya asali.Alipomaliza
alimshika mkono na kumsihi ale.Ahmed alikataa kula chakula kile akisema
amechelewa kufika kazini.Aliinuka akavaa viatu na kisha akachukua funguo
ya gari.Mke wake alijaribu kumsimamisha lakini juhudi zake ziliambulia
patupu.Ahmed akalitia gari lake moto na kung'oa nanga kwenda
kazini.Alisafiri kwa muda wasiwasi ukiwa umemvaa.Alihisi kuwa alikuwa
amesahau kitu lakini hakujua ni nini hasa.

Aliendelea kuendesha gari lake kwa kasi sana.Alipofika katikati ya
safari alisimamisha gari na kupapasa mifuko ya nguo alizovaa akagundua
kwamba hakuwa na simu yake ya mkononi.Isitoshe aliangalia begi alilokuwa
akilibeba kila mara alipoenda ofisini lakini hakuliona.Inawezekana
nimesahau vitu hivi nyumbani alijiambia.Muda mfupi baadaye aligeuza gari
na kurudi nyumbani kwake.Muda wote huu wakati nao ulikuwa
unasonga.Mkutano ulitarajiwa kufanyika saa nane mchana.

Alitia gari lake mafuta na kuanza safari ya kurudi nyumbani.Alifika na
kuenda moja kwa moja kwenye chumba chao cha kulala.Kwa bahati nzuri
alipofika alikuta begi na simu ziko kitandani hivyo hakupoteza
muda.Alivichukua haraka na kuingia kwenye gari lake na kulitia
moto.Aliendesha kwa kasi sana akitaka kuwahi kazini.Alipofika nje ya
kampuni ilikuwa imebaki dakika moja saa nane iingie.Alipokuwa kilo mita
chache aliuona umati wa watu ukiwa nje ya kampuni yao.Kwanza jambo hili
lilimshangaza.Akaonelea ingekuwa vyema kama angetazama zaidi lakini
hakuweza kuona chochote.

Alizima gari lake na kutoka nje.Akatembea polepole hadi ilipokuwa
kampuni yao.Aliomba watu wampishe huku akiwa na lengo la kujua sababu
yao ya kukusanyana pale.Hatimaye alijua ukweli.Jengo la kampuni lilikuwa
linateketea moto.Kulingana na waja waliokuwa wamesimama pale nje
walisema moto ule ulikuwa umeanza dakika tano zilizopita."Nimenusurika,
kweli polepole ndio mwendo."alijiambia.Moto ule ulikuwa umesababishwa na
hitilafu za umeme.

Wazima moto walikuwa tayari wameshafika ila hawakuweza kuwanusuru watu
waliokuwa ndani ya jengo kwa kuhofia maisha yao.Walikuwa wanajitahidi
kadri wawezavyo ili kuuzima moto lakini ni kama walikuwa wanauchochea
hata zaidi.Kila mara walipoelekeza upande wa jengo moto ulizidi
maradufu.Mali na vitu vilivyokuwemo ndani vikateketea.Wanahabari
walikuja kuchukua habari na jioni hii ndiyo taarifa kuu iliyogonga
vyombo vya habari.Ahmed alibaki akijiuliza tu maswali.Zaidi ya yote
alimshukuru Mungu kwa kumwepushia kifo cha moto.